text: Strid om omfartsvej ved Ørum fortsætter
  13 august 2014 kl. 08.37
  Hedensted Kommune og Haderslev Stift kan ikke blive enige om, hvor en kommende omfartsvej udenom landsbyen skal placeres.
  Et længe ventet ønske fra borgerne om en omfartsvej der skal lede den tunge lastbiltrafik udenom byen, lader vente på sig. Derfor skal Hedensted Kommune, Haderslev Stift og Naturstyrelsen nu forsøge at finde en løsning.
  Gennem de seneste år har flere og flere lastbiler benyttet vejen gennem byen til og fra den nærliggende grusgrav. Men fordi den planlagte omfartsvej går gennem et område tæt på Ørum Kirke, har Haderslev Stift nedlagt veto mod placeringen.
  På fredag er parterne blevet indkaldt til endnu et mæglingsmøde. Men hvis parterne ikke kan blive enige om en løsning, så bliver det i sidste ende Naturstyrelsen, der kommer til at afgøre, hvor en omfartsvej den kan placeres.
  